ભરૂચ શહેરનો કસક ગરનાળાની ઉપરનો વિસ્તાર જ્યાં સવારનાં સમયે લોકોની ભીડ જામતી હોય છે. આ ભરૂચનું એક જાણીતું ફુલ બજાર છે. જ્યાં વહેલી સવારથી જ ફૂલનાં વેપારીઓ અહીં ધંધો જમાવતા હોવાથી લોકો વર્ષોથી અહીં ફૂલોની ખરીદી કરવા માટે આવે છે. ત્યારે હાલ આ ફુલબજારમાં પણ મંદિનો માહોલ વર્તાય રહ્યો છે. દિવાળી તહેવારને લઈને ફૂલનાં વેપારીઓએ સ્ટોક કરી રાખ્યો છે. તો સાથે નવા વર્ષનાં દિવસે ફૂલોનાં વેચાણ માટે ઓર્ડર પણ આપી દિધા છે.